CELEX: 31994R0114
Language: bg
Date: 1994-01-24 00:00:00
Title: Регламент (ЕО) № 114/94 на Комисията от 24 януари 1994 година за изменение на Регламент (ЕИО) № 1756/93 за определяне на правопораждащите факти за селскостопанския обменен курс, прилаган за млякото и млечните продукти

03/ 14
            
            
               BG
            
            
               Официален вестник на Европейския съюз
            
            
               176
            
         31994R0114
   
               L 020/2
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      РЕГЛАМЕНТ (ЕО) № 114/94 НА КОМИСИЯТА
   
   от 24 януари 1994 година
   за изменение на Регламент (ЕИО) № 1756/93 за определяне на правопораждащите факти за селскостопанския обменен курс, прилаган за млякото и млечните продукти
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕИО) № 3813/92 на Съвета от 28 декември 1992 г. относно отчетната единица и обменните курсове, които следва да се прилагат в рамките на Общата селскостопанска политика (1), и по-специално член 6, параграф 2 от него,
   като има предвид, че Регламент (ЕИО) № 1756/93 на Комисията (2), изменен от Регламент (ЕИО) № 2866/93 (3), има за цел точното определяне на обменния курс, който трябва да се прилага за всички суми, фиксирани в екю в сектора на млякото и млечните продукти; като има предвид, че за тази цел посоченият регламент трябва да бъде допълнен с определянето на правопораждащите факти за сумите, предвидени в член 4, параграф 2, буква в) от Регламент (ЕИО) № 2839/93 на Комисията от 18 октомври 1993 г. относно специалната продажба на масло от интервенционната складова наличност, предназначено за износ към републиките от бившия Съветски съюз (4), последно изменен с Регламент (ЕО) № 109/94 (5);
   като има предвид, че Регламент (ЕИО) № 1756/93 не уточнява правопораждащия факт за обменния курс, който трябва да се прилага за помощта, отпусната за обезмасленото мляко по смисъла на член 1, параграф 1, буква б) от Регламент (ЕИО) № 1105/68 на Комисията от 27 юли 1968 г. относно условията за отпускане на помощите за млякото, предназначено за храна на животните (6), последно изменен с Регламент (ЕИО) № 1723/93 (7); като има предвид, че при това положение той следва да бъде поправен;
   като има предвид, че Регламент (ЕИО) № 2167/83 на Комисията от 28 юли 1983 г. относно условията, които трябва да се спазват при предоставянето на мляко и някои млечни продукти на учениците от учебните заведения (8), последно изменен с Регламент (ЕИО) № 1861/93 (9), е отменен и заменен с Регламент (ЕО) № 3392/93 (10); като има предвид, че при това положение следва да се измени позоваването на приложението към Регламент (ЕИО) № 1756/93;
   като има предвид, че Управителният комитет по млякото и млечните продукти не е дал становище в срока, определен от неговия председател,
   ПРИЕ НАСТОЯЩИЯ РЕГЛАМЕНТ:
   Член 1
   Регламент (ЕИО) № 1756/93 се изменя, както следва:
   
               1.
            
            
               Част Б.II от приложението се допълва с точка 8:
               
                           „Регламент
                        
                        
                           Съответни количества
                        
                        
                           Приложим селскостопански обменен курс
                        
                     
                           8.   (ЕИО) №. 2839/93
                        
                        
                           Тръжна цена, приета като част от тръжната процедура, предвидена в член 4, параграф 2, буква в)
                        
                        
                           Селскостопански обменен курс, приложим на датата на плащането“
                        
                     
         
               2.
            
            
               Част В.III., точка 1 от приложението се заменя, както следва:
               
                           „Регламент
                        
                        
                           Съответни количества
                        
                        
                           Приложим селскостопански обменен курс
                        
                     
                           1.   (ЕИО) №. 1105/68
                        
                        
                           A.   Сума на помощта за обезмаслено мляко, предназначено за храна на животните, предвидена в член 1
                        
                        
                           Селскостопански обменен курс, приложим:
                           
                                       i)
                                    
                                    
                                       в първия ден от месеца на денатуриране на обезмасленото мляко, предвидено в член 2 или на доставката на обезмаслено мляко на животновъда
                                    
                                 
                                       ii)
                                    
                                    
                                       в първия ден от месеца, за който е съставено месечно извлечение въз основа на използването на обезмаслено мляко съгласно разпоредбите на член 5а
                                    
                                 
                                       iii)
                                    
                                    
                                       в първия ден от месеца на производство на масло или сметана за обезмасленото мляко, използвано съгласно разпоредбите на членове 6 и 8а
                                    
                                 
                     
                           Б.   Сума на помощта за обезмасленото мляко, предназначено за храна на животни, предвидена в член 1а, параграф 3
                        
                        
                           Селскостопански обменен курс, приложим в първия ден от месеца на денатурирането на обезмасленото мляко, предвидено в член 2 или на доставката на течното обезмаслено мляко на животновъда“
                        
                     
         
               3.
            
            
               Част Г, точка 4 от приложението се заменя, както следва:
               
                           „Регламент
                        
                        
                           Съответни количества
                        
                        
                           Приложим селскостопански обменен курс
                        
                     
                           4.   (ЕИО) № 3392/93
                        
                        
                           Сума на помощта за мляко, предназначено за училищата, предвидена в член 4, параграф 1
                        
                        
                           Селскостопански обменен курс, валиден в първия ден от първия месец от периода, за който е подадена молбата за отпускане на помощ, предвидена в член 7, параграф 4“
                        
                     
         Член 2
   Настоящият регламент влиза в сила на седмия ден след датата на публикуването му в Официален вестник на Европейските общности.
   
   Въпреки това, член 1, параграф 3 се прилага от 1 януари 1994 година.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 24 януари 1994 година.
      
         
            За Комисията
         
         René STEICHEN
         
         
            Член на Комисията
         
      
   
   
      (1)  ОВ 387, 31.12.1992 г., стр. 1.
   
      (2)  ОВ L 161, 2.7.1993 г., стр. 48.
   
      (3)  ОВ L 262, 21.10.1993 г., стр. 24.
   
      (4)  ОВ L 260, 19.10.1993 г., стр. 8.
   
      (5)  ОВ L 19, 22.1.1994 г., стр. 5.
   
      (6)  ОВ L 184 , 29.7.1968 г., стр. 24.
   
      (7)  ОВ L 159 , 1.7.1993 г., стр. 123.
   
      (8)  ОВ L 206 , 30.7.1983 г., стр. 75.
   
      (9)  ОВ L 170 , 13.7.1993 г., стр. 14.
   
      (10)  ОВ L 306, 11.12.1993 г., стр. 27.